CELEX: 32007D0678
Language: bg
Date: 2007-10-16 00:00:00
Title: 2007/678/ЕО: Решение на Комисията от 16 октомври 2007 година за изменение на Решение 2004/452/ЕО относно създаване на списък от органи, на чиито изследователи е разрешен достъп до поверителни данни за научни цели (нотифицирано под номер C(2007) 4672) (Текст от значение за ЕИП)

24.10.2007   
            
            
               BG
            
            
               Официален вестник на Европейския съюз
            
            
               L 280/22
            
         
      РЕШЕНИЕ НА КОМИСИЯТА
   
   от 16 октомври 2007 година
   за изменение на Решение 2004/452/ЕО относно създаване на списък от органи, на чиито изследователи е разрешен достъп до поверителни данни за научни цели
   (нотифицирано под номер C(2007) 4672)
   (Текст от значение за ЕИП)
   (2007/678/ЕО)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕО) № 322/97 на Съвета от 17 февруари 1997 г. относно статистиката на Общността (1), и по-специално член 20, параграф 1 от него,
   като има предвид, че:
   
               (1)
            
            
               Регламент (ЕО) № 831/2002 на Комисията от 17 май 2002 г. за прилагане на Регламент (ЕО) № 322/97 на Съвета относно статистиката на Общността във връзка с достъпа до поверителни данни за научни цели (2), с цел извличане на статистически заключения за научни цели, определя условията, при които може да се дава достъп до поверителни данни, предадени под контрола на Общността, както и правилата за сътрудничество между Общността и националните органи за улесняване на този достъп.
            
         
               (2)
            
            
               С Решение 2004/452/ЕО (3) на Комисията беше създаден списък от органи, на чиито изследователи е разрешен достъп до поверителни данни за научни цели.
            
         
               (3)
            
            
               Илинойският университет в Чикаго (UIC), Чикаго, САЩ трябва да бъде разглеждан като орган, който отговаря на изискванията и следователно следва да бъде включен в списъка от агенции, организации и институции, посочени в член 3, параграф 1, буква в) от Регламент (ЕО) № 831/2002.
            
         
               (4)
            
            
               Мерките, предвидени в настоящото решение, са в съответствие със становището на Комитета по статистическата поверителност,
            
         ПРИЕ НАСТОЯЩОТО РЕШЕНИЕ:
   Член 1
   Приложението към Решение 2004/452/ЕО се заменя с текста, посочен в приложението към настоящото решение.
   Член 2
   Адресати на настоящото решение са държавите-членки.
   
      Съставено в Брюксел на 16 октомври 2007 година.
      
         
            За Комисията
         
         Joaquín ALMUNIA
         
         
            Член на Комисията
         
      
   
   
      (1)  ОВ L 52, 22.2.1997 г., стр. 1. Регламент, изменен с Регламент (ЕО) № 1882/2003 на Европейския парламент и на Съвета (ОВ L 284, 31.10.2003 г., стр. 1).
   
      (2)  ОВ L 133, 18.5.2002 г., стр. 7. Регламент, последно изменен с Регламент (ЕО) № 1000/2007 (ОВ L 226, 30.8.2007 г., стp. 7).
   
      (3)  ОВ L 156, 30.4.2004 г., стр. 1. Решение, последно изменено с Решение 2007/439/ЕО (ОВ L 164, 26.6.2007 г., стр. 30).
   
      ПРИЛОЖЕНИЕ
      
         
            „ПРИЛОЖЕНИЕ
            ОРГАНИ, НА ЧИИТО ИЗСЛЕДОВАТЕЛИ Е РАЗРЕШЕН ДОСТЪП ДО ПОВЕРИТЕЛНИ ДАННИ ЗА НАУЧНИ ЦЕЛИ
            Европейска централна банка
            Испанска централна банка
            Централна банка на Италия
            Университет Корнел (щат Ню Йорк, Съединени американски щати)
            Катедра по политология, колеж Барух, Градски университет на Ню Йорк (щат Ню Йорк, Съединени американски щати)
            Централна банка на Германия
            Отдел за анализ на трудовата заетост, Генерална дирекция „Трудова заетост, социални въпроси и равни възможности“ на Европейската комисия
            Университет на Тел Авив (Израел)
            Световна банка
            Център по здравеопазване и благополучие (CHW) към Института по публични и международни отношения „Удроу Уилсън“ към Университета на Принстън, Ню Джърси, Съединени американски щати
            Университет на Чикаго (UofC), Илинойс, Съединени американски щати
            Организация за икономическо сътрудничество и развитие (ОИСР)
            Отдел по изследвания на семействата и работната сила към Статистически институт на Канада, Отава, Онтарио, Канада
            Отдел „Иконометрия и статистическа подкрепа на борбата с измамите (ESAF)“ към „Съвместен изследователски център“, Генерална дирекция „Изследвания“ на Европейската комисия
            Звено за подкрепа на Европейското научно пространство (SERA) към „Съвместен изследователски център“, Генерална дирекция „Изследвания“ на Европейската комисия.
            Канадска изследователска катедра към Школата по социология на Аткинсоновия факултет за либерални и професионални изследвания в York University, Онтарио, Канада
            Илинойски университет в Чикаго (UIC), Чикаго, САЩ“